Nóg ŉ man sterf toe motor hom tref; bestuurder vasgetrekArgieffoto ŉ 27-jarige man van De Doorns in die Wes-Kaap is dood nadat ŉ motor hom op die N1 net buite dié dorp raakgery het. Russel Meiring, ER24-woordvoerder, sê die man is glo deur ŉ ligte voertuig raakgery. Volgens Meiring het die man se liggaam in die middel van die pad gelê toe nooddienste op die toneel aangekom het. Die motor het sowat 200 m van die toneel langs die pad gestaan. “Daar was niks wat paramedici vir die man kon doen nie, en hy is op die toneel dood verklaar,” sê Meiring. Volgens hom is die bestuurder van die voertuig in hegtenis geneem. ŉ Polisieondersoek na die voorval duur voort.